CELEX: 52013DP0237
Language: da
Date: 2013-06-11 00:00:00
Title: Europa-Parlamentets afgørelse af 11. juni 2013 om anmodning om ophævelse af Małgorzata Handzliks immunitet (2012/2238(IMM))

19.2.2016   
            
            
               DA
            
            
               Den Europæiske Unions Tidende
            
            
               C 65/181
            
         P7_TA(2013)0237
   Anmodning om ophævelse af Małgorzata Handzliks parlamentariske immunitet
   Europa-Parlamentets afgørelse af 11. juni 2013 om anmodning om ophævelse af Małgorzata Handzliks immunitet (2012/2238(IMM))
   (2016/C 065/27)
   
      Europa-Parlamentet,
   
               —
            
            
               der henviser til anmodning af 3. juli 2012 om ophævelse af Małgorzata Handzliks immunitet, som er fremsendt af Republikken Polens rigsadvokat i forbindelse med anklagemyndigheden i Warszawas undersøgelse (VI Ds 312/10), hvorom der blev givet meddelelse på plenarmødet den 10. september 2012,
            
         
               —
            
            
               der har hørt Małgorzata Handzlik, jf. forretningsordenens artikel 7, stk. 3,
            
         
               —
            
            
               der ligeledes har hørt Giovanni Kessler, generaldirektør for Det Europæiske Kontor for Bekæmpelse af Svig, og Roger Vanhaeren, Europa-Parlamentets generaldirektør for økonomi,
            
         
               —
            
            
               der henviser til artikel 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
            
         
               —
            
            
               der henviser til Den Europæiske Unions Domstols domme af 12. maj 1964, 10. juli 1986, 15. og 21. oktober 2008, 19. marts 2010 og 6. september 2011 (1),
            
         
               —
            
            
               der henviser til artikel 105 i Republikken Polens forfatning,
            
         
               —
            
            
               der henviser til forretningsordenens artikel 6, stk. 2, og artikel 7,
            
         
               —
            
            
               der henviser til betænkning fra Retsudvalget (A7-0195/2013),
            
         
               A.
            
            
               der henviser til, at Republikken Polens rigsadvokat har anmodet om ophævelse af den parlamentariske immunitet for et medlem af Europa-Parlamentet, Małgorzata Handzlik, i forbindelse med undersøgelsen af og eventuelle retslige skridt vedrørende en påstået overtrædelse;
            
         
               B.
            
            
               der henviser til, at ifølge artikel 9 i protokol nr. 7 vedrørende Den Europæiske Unions privilegier og immuniteter, nyder medlemmerne på deres eget lands område de immuniteter, der tilstås medlemmerne af deres lands lovgivende forsamling;
            
         
               C.
            
            
               der henviser til, at ifølge artikel 105, stk. 2, i Republikken Polens forfatning kan medlemmer af parlamentet kun retsforfølges med parlamentets samtykke;
            
         
               D.
            
            
               der henviser til, at rigsadvokatens anmodning vedrører retsforfølgning vedrørende en påstået overtrædelse af den polske straffelov af 6. juni 1997;
            
         
               E.
            
            
               der henviser til, at de konkrete forhold vedrører forsøget på at begå en krænkelse af denne lovs artikel 270, stk. 1, og artikel 286, stk. 1, om henholdsvis svig og dokumentfalsk;
            
         
               F.
            
            
               der henviser til, at Małgorzata Handzlik er anklaget for at have forsøgt at begå svig mod Unionens finansielle interesser ved angiveligt at have forelagt forfalskede dokumenter med henblik på at opnå godtgørelse af udgifter til deltagelse i et sprogkursus, som hun reelt ikke deltog i;
            
         
               G.
            
            
               der henviser til, at de omhandlede handlinger ikke udgør meningstilkendegivelser eller stemmeafgivelser under udøvelsen af hvervet som medlem af Europa-Parlamentet som omhandlet i artikel 8 i protokol nr. 7 vedrørende Den Europæiske Unions privilegier og immuniteter,
            
         
               H.
            
            
               der henviser til, at der i betragtning af omstændighederne omkring de forskellige involverede myndigheders behandling af sagen mod Małgorzata Handzlik og det lille beløb, der er tale om, såvel som bevisernes tvivlsomme værdi og oprindelse dog består betydelig tvivl omkring sagsanlægget;
            
         
               I.
            
            
               der henviser til, at det derfor må antages, at der i denne sag foreligger »fumus persecutionis«;
            
         
               J.
            
            
               der henviser til, at Małgorzata Handzliks parlamentariske immunitet derfor ikke bør ophæves;
            
         
            
               1.
            
            
               vedtager ikke at ophæve Małgorzata Handzliks immunitet;
            
         
            
               2.
            
            
               pålægger sin formand straks at sende denne afgørelse og det kompetente udvalgs betænkning til Republikken Polens rigsadvokat og Małgorzata Handzlik.
            
         
      (1)  Dom af 12. maj 1964, sag 101/63, Wagner mod Fohrmann og Krier (Sml. 1954-1964, s. 483), dom af 10. juli 1986, sag 149/85, Wybot mod Faure m.fl. (Sml. 1986, s. 2391), dom af 15. oktober 2008, sag T-345/05, Mote mod Parlamentet (Sml. 2008 II, s. 2849), dom af 21. oktober 2008, forenede sager C-200/07 og C-201/07, Marra mod De Gregorio og Clemente (Sml. 2008 I, s. 7929), dom af 19. marts 2010, sag T-42/06, Gollnisch mod Parlamentet (Sml. 2010 II, s. 1135), og dom af 6. september 2011, sag C-163/10, Patriciello (Sml. 2011 I, s. 7565).